ઘર્મ ડેસ્કઃ દરેક રંગોનું અનેરૂ મહત્વ છે. રંગોના શુભ અને અશુભ ફળ પણ છે. જેની અસર આપણી આસપાસ ચોક્કસ પણે થતી જ હોય છે. ત્યારે હંમેશા ઘર અને રાચરચીલામાં શુભ રંગની વસ્તુઓને જ સ્થાન આપવામાં આવે છે. ઘરના પ્રવેશ દ્વાર પર શુભ રંગ હોય તો તે લક્ષ્મીને આવકારે છે ત્યારે ઘરના દરવાજા પર સિંદૂર લગાવવું પણ એટલું જ શુભ માનવામાં આવે છે. લાલ રંગના સિંદૂરનું સૌથી વધુ મહત્વ એક સુહાગન સિવાય કદાચ જ કોઈ સમજી શકતુ હોય. એક સ્ત્રી સિવાય પૂજા સામગ્રીમાં આદિ શક્તિની પૂજા માટે સિંદૂરનો ઉપયોગ કરવામાં આવે છે. બીજા શબ્દોમાં એવુ કહી શકાય કે હિન્દુ દેવીઓની પૂજા સિંદૂરના ઉપયોગ વગર અધૂરી છે. સામાજીક અને ધાર્મિક ઉદ્દેશ્યો ઉપરાંત સિંદૂરના કેટલાક શાસ્ત્રીય મહત્વ પણ રહેલા છે. કદાચ તમે પણ જોયુ હશે કે કેટલાક લોકો ઘરની બહાર દરવાજા પર સિંદૂરનો ઉપયોગ કરે છે. તમે જાણો છો કેમ ?